**PANEVĖŽIO LOPŠELIS-DARŽELIS ,,VAIVORYKŠTĖ“ – PROGRAMOS ,,ZIPIO DRAUGAI“ DAUGIAFUNKCINIS METODINIS CENTRAS PANEVĖŽIO APSKRITYJE**

Nuo 2004 metų **Panevėžio lopšelis-darželis ,,Vaivorykštė“** atlieka tarptautinės programos **„Zipio draugai“ metodinio centro** funkcijas Panevėžio  apskrityje: organizuoja programos viešus renginius, talkina juos organizuojant bei pravedant; priima, kaupia bei skleidžia informaciją programos dalyviams, tėvams; konsultuoja programoje dalyvaujančius pedagogus ir kt. Metodinio centro darbo tikslas - padėti pedagogams, vykdant „ Zipio draugų“ programą, įgyti žinių, ugdant vaikų socialinių bei emocinių sunkumų įveikimo gebėjimus. Prie programos „Zipio draugai“ įgyvendinimo daug prisidėjo įstaigos direktorė Irena Padkauskienė, savanoriškais pagrindais prisideda įstaigos pedagogės - programos konsultanto padėjėjos: Aksana Švaplienė, Daiva Jovaišienė, Renata Stumbrienė. Konsultanto padėjėjos padeda programos konsultantams-psichologams vedant seminarus pirmą kartą į programą įsitraukusiems pedagogams; ruošia ir skaito pranešimus su programa susijusiuose renginiuose respublikoje; veda programos metodinės medžiagos apskaitą.

2020-2021 mokslo metais Panevėžio apskrityje programoje dalyvavo 80 pedagogų ir 1355 vaikų iš 51 įstaigos. Vyko atskiri kvalifikacijos tobulinimo seminarai Panevėžio apskrities pedagogams, įgijusiems programos **,,Zipio draugai“** kvalifikaciją ankstesniais metais. Seminaruose dalyvavo pedagogai iš Panevėžio, Kupiškio, Rokiškio, Smilgių, Piniavos, Biržų, Krekenavos, Dembavos, Pažagienių, Bernatonių, Naujamiesčio, Upytės, Pasvalio.

Parengta pagal VšĮ  „Vaiko labui“ informaciją

Direktoriaus pavaduotoja ugdymui Aksana Švaplienė